《游海珠寺谒李忠简公祠 其一》
明代·朱士赞

一洗中流万斛尘，清风高捲绛帏春。时危不避牵裾疏，宋末犹存报主身。

剩有勋名归太史，长留灯火荐芳萍。菊坡门下推多士，衣钵如公有几人。

作者简介：朱士赞，一作士赞，字少襄，号紫峰，又号十九峰主人。清远人。明神宗万历间诸生。官詹事府主簿。明神宗万历年间与郭棐等结浮邱诗社。民国《清远县志》卷六、清温汝能《粤东诗海》卷三六有传。